Document ID: /roh_data/filtered/fineweb-2-filterrobots_roh.jsonl.gz/15275

Las autoritads svizras online
Las entradas da las persunas emploiadas estras èn suttamessas a la taglia a la funtauna. Persunas estras ch'èn domiciliadas en Svizra e che possedan ina permissiun da domicil (legitimaziun C) decleran lur entradas e lur facultad percunter cun la decleraziun da taglia normala.
La taglia a la funtauna è ina taglia che vegn deducida directamain da las entradas. Ella sto vegnir pajada da persunas che:
La facturaziun vegn per regla fatga da la patruna u dal patrun.
Sche las entradas surpassan ina tscherta limita, vegn fatga – per las persunas emploiadas estras cun domicil fiscal en Svizra – ina taxaziun ordinaria posteriura da tut las entradas e da l'entira facultad. Tar la Confederaziun e tar bunamain tut ils chantuns importa questa limita 120'000 francs.
Las tariffas da la taglia a la funtauna variescha da chantun a chantun. Ulteriuras infurmaziuns davart la calculaziun da la taglia a la funtauna e davart las persunas ch'èn obligadas da pajar questa taglia survegn ins tar las administraziuns chantunalas da taglia.